Liek obsahuje liečivo sunitinib, ktorý je inhibítorom proteínkinázy. Liek zabraňuje rastu a šíreniu rakovinových buniek. Používa na liečbu dospelých s nasledujúcimi druhmi rakoviny: gastrointestinálny stromálny tumor (gastrointestinal stromal tumor, GIST), ak iný liek proti rakovine s účinnou látkou imatinib už viac neúčinkuje, alebo sa nemôže užívať. metastatický karcinóm z obličkových buniek (metastatic renal cell carcinoma, MRCC). pankreatické neuroendokrinné nádory (pancreatic neuroendocrine tumours, pNET) , ktoré pokračujú v raste alebo sa nedajú odstrániť chirurgicky. Viac na adc.sk Použitie: Dávkovanie a dávkovacie schémy Gastrointestinálny stromálny tumor (GIST) a metastatický karcinóm z obličkových buniek (MRCC) Odporúčaná dávka lieku je 50 mg 1x denne počas 4 po sebe nasledujúcich týždňov, po ktorých nasleduje 2-týždňová prestávka v liečbe (schéma 4/2), aby sa zavŕšil kompletný 6-týždňový cyklus. Denná dávka nesmie prekročiť 75 mg ani byť znížená pod 25 mg. Pankreatické neuroendokrinné nádory (pNET) Odporúčaná dávka je 37,5 mg užívaná 1x denne bez plánovanej prestávky v liečbe. Maximálna dávka podávaná v 3. fáze štúdie pNET bola 50 mg denne. Úprava dávky Gastrointestinálny stromálny tumor a metastatický karcinóm z obličkových buniek: môže sa vykonávať postupne po 12,5 mg v závislosti na individuálnej bezpečnosti a znášanlivosti. Pankreatické neuroendokrinné nádory: môže sa vykonávať postupne po 12,5 mg v závislosti od individuálnej bezpečnosti a znášanlivosti. Inhibítory/induktory CYP3A4 Má sa vyhnúť súbežnému podávaniu sunitinibu so silnými induktormi/inhibítormi CYP3A4 (pozri SPC, časť 4.4 a 4.5). Ak nie je možné, v prípade užívania s induktormmi CYP3A4 bude možno potrebné zvýšiť dávku sunitinibu po 12,5 mg prídavkoch (až na 87,5 mg denne pre GIST a MRCC alebo 62,5 mg denne pre pNET) na základe starostlivého monitorovania znášanlivosti. Ak nie je možné, v prípade užívania s inhibítormi CYP3A4 bude možno potrebné znížiť dávku sunitinibu na minimálnu dennú dávku 37,5 mg pre GIST a MRCC alebo 25 mg denne pre pNET na základe starostlivého monitorovania znášanlivosti. Dĺžku liečby určuje lekár. Spôsob použitia Kapsuly sa prehĺtajú vcelku, nezávisle od jedla a zapijú sa pohárom vody. Nezapíjať ľubovníkovým čajom ani grapefriutovou sťavou. Upozornenie Liečbu má začať lekár, ktorý má skúsenosti s podávaním protinádorových liekov. Liek sa má používať počas tehotenstva alebo u žien, ktoré nepoužívajú účinnú antikoncepciu iba v prípade, že potenciálny prínos prevyšuje potenciálne riziko pre plod. Ženy v reprodukčnom veku majú byť poučené, aby počas liečby používali účinnú antikoncepciu. Liek sa nemá používať počas dojčenia. Bezpečnosť a účinnosť u pacientov mladších ako 18 rokov nebola stanovená. Podávanie pacientom so závažným poškodením funkcie pečene (trieda C podľa Child-Pugha) sa neodporúča. U pacientov sa pozorovalo predĺženie QT-intervalu a torsade de pointes. Ak dôjde k vytvoreniu fistuly, liečba sunitinibom sa má prerušiť. Počas liečby boli hlásené prípady zhoršeného hojenia rán. U pacientov podstupujúcich veľký chirurgický zákrok sa z preventívnych dôvodov odporúča dočasné prerušenie liečby. Počas liečby sa môže objaviť depigmentácia vlasov alebo kože, suchosť, zhrubnutie alebo praskanie kože, pľuzgiere alebo vyrážka na dlaniach rúk a chodidlách nôh. Boli hlásené prípady osteonekrózy čeľuste. Pred liečbou je treba zvážiť vyšetrenie zubov a náležité preventívne ošetrenie zubov. U pacientov s cukrovkou je potrebné pravidelne monitorovať hladiny glukózy v krvi. Neužívať súbežne s prípravkami sobsahom ľubovníka bodkovaného (Hypericum perforatum). Liek môže ovplyvniť pozornosť, počas liečby sa môžu vyskytnúť závraty. Ďalšie osobitné upozornenia sú uvedené v SPC (časť 4.4).